Diari Oficial de la Generalitat Valenciana


Sumari del DOGV 2870, del 15-11-1996 (1996/839970)

ORDRE de 8 d'octubre de 1996, del conseller de Sanitat i Consum, per la qual s'anuncia convocatòria pública per a la provisió de determinats llocs de treball en les escoles universitàries d'infermeria transferides a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2870

Data del DOGV
:   15-11-1996

Secció del DOGV
:   AUTORITATS I PERSONAL

Número del document
:   1996/839970


Data del document
:   08-10-1996

Organisme emissor


Tipus de document
:   Ordre

ORDRE de 8 d'octubre de 1996, del conseller de Sanitat i Consum, per la qual s'anuncia convocatòria pública per a la provisió de determinats llocs de treball en les escoles universitàries d'infermeria transferides a la Comunitat Valenciana.   
Segons el que preveu l'Ordre de 15 de juny de 1989, de la Conselleria de Sanitat i Consum (DOGV núm. 1.104, d'11 de juliol de 1989), l'article 10 de la qual estableix el sistema de provisió dels llocs de les secretaries d'estudis de les escoles universitàries d'infermeria transferides a la Comunitat Valenciana i integrades en el Servei Valencià de Salut, acorde anunciar la provisió pel sistema de lliure designació dels llocs de treball que es relacionen en l'annex d'aquesta ordre, d'acord amb les següents bases:  
1 Característiques generals  
1.1 La relació de llocs vacants és la que es recull en l'annex a aquesta ordre.  
1.2 Les funcions que s'han de desenvolupar són les derivades de la legislació vigent, de l'ordre abans esmentada i les normes de desplegament respectives.  
1.3 El règim retributiu és el que fixa el Reial Decret 3/1987, d'11 de setembre, en una quantia fixada pressupostàriament per a aquest personal.  
1.4 El tipus de dedicació és de caràcter exclusiu i l'exercici del lloc és incompatible amb qualsevol altra activitat pública o privada, segons el que preveu la legislació sobre incompatibilitats del personal al servei de les administracions públiques.  
2 Requisits dels aspirants  
2.1 Tenir la condició de personal d'infermeria docent de la respectiva escola, i ser titular en propietat de la plaça estatutària, en els termes establits per l'article 12 de l'Ordre de 15 de juny de 1989, de la Conselleria de Sanitat i Consum.  
2.2 No trobar-se inhabilitat per a l'exercici de funcions públiques, professionals o de la Seguretat Social.  
3. Presentació de sol·licituds  
3.1 Les persones que vulguen participar en la convocatòria adreçaran la seua sol·licitud al conseller de Sanitat i Consum, carrer de Roger de Llúria, 19 (46763 València).  
3.2. El termini de presentació de sol·licituds serà de quinze dies naturals comptadors des de l'endemà de la publicació d'aquesta ordre en el Diari Oficial de la Generalitat Valenciana.  
3.3. En la sol·licitud figuraran les dades següents:  
3.3.1 Dades personals.   
3.3.2 Història professional, en la qual es resumirà la formació acadèmica, l'experiència professional i de gestió, i també altres circumstàncies que el candidat desitge posar de manifest.  
4. Norma final  
4.1 D'acord amb el que preveu l'article 10 de l'ordre esmentada, el conseller nomenarà i cessarà lliurement a la persona o persones corresponents, a proposta del director del Servei Valencià de Salut, després de consultar-ho amb la Direcció Tècnica de l'escola corresponent.  
4.2 Els llocs podran declarar-se deserts quan no es troben persones idònies per a ocupar-los.  
València, 8 d'octubre de 1996  
El conseller de Sanitat i Consum,  
JOAQUíN FARNóS GAUCHíA  
ANNEX  
Relació de llocs vacants  
- Una plaça de secretari/ària d'estudis de l'Escola Universitària d'Infermeria de l'Hospital General de Castelló.